**МОТИВИ ЗА РАЗРАБОТВАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 1 ОТ 4 МАРТ 2015 Г. ЗА ОПРЕДЕЛЯНЕ НА РЕДА И НАЧИНА ЗА РАЗХОДВАНЕ НА ПРИХОДИТЕ ОТ ПРОДАЖБАТА НА КВОТИ ЗА ЕМИСИИ ОТ АВИАЦИОННИ ДЕЙНОСТИ ЧРЕЗ ТЪРГ**

1. **Причини, които налагат разработването на Наредба за изменение и допълнение на Наредба № 1 от 4 март 2015 г. за определяне на реда и начина за разходване на приходите от продажбата на квоти за емисии от авиационни дейности чрез търг:**

Първичната правна регламентация на правилата за разходване на приходите от продажбата на квоти за емисии от авиационни дейности се съдържа в чл. 56 и чл. 22 от Закона за ограничаване изменението на климата (ЗОИК). Цитираните разпоредби уреждат допустимия размер на средствата за административно управление на приходите от продажбата на квоти за емисии от авиационни дейности, като в процеса по администриране на средствата си взаимодействат Националният доверителен екофонд (НДЕФ) и Предприятието за управление на дейности по околна среда (ПУДООС).

С Преходни и заключителни разпоредби на Закона за изменение на Закона за чистотата на атмосферния въздух (обн. ДВ бр. 19 от 05.03.2021 г.) е изменен чл. 22, ал. 2 от Закона за ограничаване изменението на климата, като промяната предвижда до 25% от приходите от продажба на квоти за емисии от авиационни дейности да се използват за административни разходи на НДЕФ и ПУДООС.

Тази законова промяна следва да намери отражение *в Наредба № 1 от 4 март 2015 г. за определяне на реда и начина за разходване на приходите от продажбата на квоти за емисии от авиационни дейности чрез търг,* която в чл. 2 детайлизира реда и начина за разходване на приходите от продажба на квоти за емисии от авиационни дейности и конкретизира размера на средствата, които НДЕФ и ПУДООС могат да разходват за администрирането на дейностите по наредбата.

1. **Цели, които се поставят:**

С проекта на НИД на Наредба № 1 се синхронизира подзаконовата нормативна уредба с изменения чл. 22 от Закона за ограничаване изменението на климата. Осигурява се яснота и конкретика в правата и задълженията на НДЕФ и ПУДООС при администриране и управление на средствата от продажба на квоти за емисии от авиационни дейности.

**III. Финансови и други средства, необходими за прилагането на новата уредба:**

Предложеният проект на наредба няма да доведе до пряко или косвено въздействие върху държавния бюджет, тъй като за прилагане на наредбата не се изисква използването на средства от държавния бюджет.

 **ІV. Очаквани резултати от прилагането на НИД на Наредба № 1 за определяне на реда и начина за разходване на приходите от продажбата на квоти за емисии от авиационни дейности чрез търг:**

С предложената промяна се осигурява съответствието между законовата и подзаконовата уредба на правилата за разходване на приходите от продажба на квоти за емисии от авиационни дейности в съответствие със изискванията на чл. 45, ал. 2 от Указ № 883 за прилагане на Закона за нормативните актове. Отразяването на законовата промяна на чл. 22, ал. 2, т. 1 от ЗОИК ще осигури яснота и конкретика в правата и задълженията на НДЕФ и ПУДООС при администриране и управление на средствата.

Прилагането на съкратения 14 дневен срок на обществено обсъждане цели измененията в посочения подзаконов нормативен акт да оптимизират и осигурят срочното провеждане на стартиралите проектни процедури в рамките на инвестиционните програми, осъществявани от Националния доверителен екофонд.

**V. Анализ на съответствието с правото на Европейския съюз:**

Не се налага да бъде изготвена справка за съответствие с европейското право, тъй като предлаганото изменение не е свързано с транспониране на законодателен акт на ЕС.